**MODELI I STATUTIT**

**Statuti i një Shoqërie me përgjegjësi të kufizuar**

Në përputhje me kërkesat nga neni 33 i Ligjit Nr.06/L-016 për Shoqëritë në Kosovë, Themeluesit e Shoqërisë me përgjegjësi tё kufizuar mё dt. \_\_\_\_\_\_\_\_\_\_\_nxjerrin :

####

# STATUTIN

#### E

#### “ \_\_\_\_\_\_\_\_\_\_\_\_\_\_ ” SH.P.K.

#### ( emërtimi i Shoqërisë )

#### \_\_\_\_\_\_\_\_\_\_\_\_\_ - Shoqëri me përgjegjësi të kufizuar

( selia )

**Neni 1**

#### Dispozitat e përgjithshme

Me kёtё Statut rregullohen kёto çёshtje :

* emёrtimi i Shoqёrisё,
* lloji i shoqёrisё,
* adresa e selisё sё saj,
* periudha e kohёzgjatjes,
* veprimtaria e shoqёrisё,
* llojet e aksioneve tё autorizuara pёr emetim, vlerën e tyre nominale, numrin dhe tё drejtat e bartёsve tё tyre,
* organet drejtuese,
* emrat dhe adresat e themeluesve dhe
* procedurat me tё cilat mund tё ndryshohen rregulloret.

**Neni 2**

**EMËRTIMI I SHOQËRISË ME PËRGJEGJËSI TË KUFIZUAR**

Emёrtimi i plotё i shoqёrisё ёshtё: Shoqëria Tregtare ”(emërtimi)” shoqёri me pёrgjegjёsi tё kufizuar.

Shkurtimisht : ”( emërtimi )”sh.p.k.

**Neni 3**

## LLOJI I SHOQËRISË

Shoqëria Tregtare ёshtё Shoqёri me pёrgjegjёsi tё kufizuar ,shkurtimisht **SH.P.K.**

**Neni 4**

### ADRESA E SELISË

4.1. Selia e ” emërtimi i shoqerisë ”sh.p.k. ёshtё nё (adresa e shoqerisë ).

4.2.**Agjent i regjistruar** i kësaj shoqërie tregtare është ( emri dhe mbiemri ) , i cili eshte agjent i ligjshem per pranimin e sherbimeve,njoftimeve,kerkesave si dhe akteve tjera qe dergohen nga autoritetet publike.

* 1. Shoqëria mund tё themeloi filiala,zyra pёrfaqёsimi brenda vendit nё pajtim me legjislacionin nё fuqi.

**Neni 5**

**QËLLIMI I THEMELIMIT TË SHOQËRISË**

Qёllimi i themelimit tё Shoqёrisё ёshtё qëllim i ligjshёm afarist, si dhe pёrfitimi personal dhe ndihma vendit ku jetojne me kontribute dhe taksa tё ndryshme

**Neni 6**

**PERIUDHA E KOHËZGJATJES SË SHOQËRISË**

Kohёzgjatja e veprimtarisё sё shoqërisë si sh.p.k. do tё jetё nё afat tё pacaktuar.

**Neni 7**

**VEPRIMTARIA E SHOQËRISË**

Veprimtaria e Shoqёrisё ёshtё :

 Shembull si me poshte :

|  |  |  |  |
| --- | --- | --- | --- |
| 1551 | Përpunimi i qumështit dhe prodhimi i djathit |  |  |
| 5133 | Tregtia me shumice e qumështit,produkteve te qumështit,vezëve,vajit dhe yndyrave ushqimore |  |  |
| 5227 | Tregtia tjeter me pakice e ushqimit,pijeve dhe duhanit ne dyqane te specializuara. |

Tё gjitha veprimtaritё e Shoqёrisё regjistrohen tek Zyra e regjistrimit e cila vepron nё kuadёr tё Ministrisё sё Tregtisё dhe Industrisё.

**Neni 8**

### THEMELUESIT E SHOQËRISË

10.1. Themeluesit e shoqërisë mund tё jenё persona fizik ose juridik,qё kanё vёnё ose do tё kenё nё zotёrim aksione tё shoqёrisё ,me tё gjitha mёnyrat e parashikuara me ligj.

10.2. Themelues jane :

 1. Emri Mbiemri –Adresa e vendbanimit

 2. Emri Mbiemri –Adresa e vendbanimit.

10.3. Pronёsia mbi aksionet e shoqёrisё,pёrmban aderimin me tё drejta tё plota nё statutin e shoqёrisё nёpёrmes pёrfaqёsimit nё Kuvendin e Aksionarёve.

**Neni 9**

### TË DREJTAT DHE DETYRAT E THEMELUESVE

11.1.Interesat pronësore që mund të quhen “aksion” në shoqërinë me përgjegjësi të kufizuar janë njësitë në bazë të cilave bëhet ndarja e pronësisë në shoqëri.

11.2.Një interes pronësor në shoqërinë me përgjegjësi te kufizuar është pronë personale e pronarit dhe mund të bartet pjesërisht ose në tërsi, varësisht nga kufizimet e parapara në këtë Statut dhe kufizimet e tjera të përcaktuara në Marrëveshjen e shoqërisë.

11.3.Themeluesit e shoqërisë janë përgjegjës për të gjitha borxhet e shoqërisë dhe detyrimet e tjera me të tëra asetet.

11.4.Të gjithë themeluesit apo ndonjeri prej tyre që ndërmarrin veprim në emër të shoqërisë me përgjegjësi të kufizuar duke bërë hapjen e xhirollogarive bankare, blerjen dhe dhënjen me qira të pronës, lidhjen e kontratave ose ndërmarrjen e detyrimeve tjera, janë bashkërisht dhe personalisht përgjegjës për pretendimet dhe detyrimet që lindin si rezultat i këtyre veprimeve.

11.5. Çdo aksionar ka tё drejtёn e pjesёmarrjes nё fitimet e shpёrndashme tё shoqёrisё dhe pёrfiton proporcionalisht me shumёn e aksioneve qё zotёron .

11.6. Çdo vonesë nё derdhjen e shumave tё duhura nga shumat e pashlyera tё aksioneve sjell pagimin e interesave,me pёrqindjet ligjore dhe kjo pavarёsisht nga veprimet personale qё shoqёria mund tё ushtroj ndaj aksionarit qё nuk ka shlyer detyrimin dhe nga masat e zbatimit tё detyruar tё parashikuara nga legjislacioni nё fuqi.

**Neni 10**

### ORGANET DREJTUESE TË SHOQËRISË

Organet drejtuese tё shoqёrisё janë :

1.Kuvendi i aksionarёve

2.Drejtori apo Drejtorët Menaxhues.

### Shoqëria mund të krijoj dhe mbajë edhe një Bord të drejtorëve.

**Neni 11**

### Kuvendi i aksionarëve

13.1. Kuvendi i aksionarёve, qoftë i zakonshëm apo i jashtёzakonshëm ka kompetenca dhe merr tё gjitha vendimet e pёrcaktuara me Ligjin per shoqёritё tregtare ose Statut.

13.2. Kuvendi i aksionarёve do tё mbahet nё zyrёn e regjistruar tё shoqёrisё ose nё njё vend tjetёr tё caktuar mё parё me paralajmёrimin pёr mbledhje.

**Neni 12**

### E drejta e votës

14.1. E drejta e votёs rrjedh nga zotёrimi i aksioneve qё pёrfaqёsojnё dhe çdo aksion tё jep tё drejtёn e tё paktёs njё(1) vote.

14.2. E drejta e votёs qё rrjedh nga pёrfaqёsimi ,kёrkon njё mandat pёrfaqёsimi tё shkruar nё pёrputhje me dispozitat ligjore nё fuqi.

**Neni 13**

### Drejtimi i mbledhjeve të Kuvendit

15.1. Thirrja e mbledhjes së Kuvendit bëhet :

- nëpërmes njohtimit të dërguar me letër rekomande në adresën e çdo aksionari me shpenzimet e shoqërisë apo

- ne mënyre elektronike ne email adresat e aksionareve ku patjetër duhet konfirmimi.

15.2. Mbledhjet e Kuvendit të aksionarëve ,drejtohen nga një Kryesues i caktuar nga Kuvendi.

15.3. Gjithashtu mbledhjen e Kuvendit mund ta drejtojnë personat që kane autorizim e ne pajtueshmëri me Ligjin për Shoqeritë Tregtare.

15.4. Kryesuesi cakton një procesmbajtës për të mbajtur procesverbalin lidhur me pikat e rendit të ditës.

**Neni 14**

**Procesverbalet e mbledhjes së Kuvendit**

16.1. Procesverbalet e mbledhjes së Kuvendit, duhet të mbahen në përputhje me kërkesat e Ligjit për shoqëritë tregtare dhe detyrimisht në fund të saj ,duhet të nënshkruhen nga Kryesuesi dhe procesmbajtësi.

16.2. Kuvendi i jashtëzakonshëm mund të marrë vendime të vlefshme vetëm në rast se aksionarët e pranishëm ose të përfaqësuar zotërojnë në mbledhjen e parë të paktën ½ e aksioneve dhe në të dytën ¼ e aksioneve me të drejtë vote. Në mungesë të këtij kuorumi mbledhja e dytë e Kuvendit mund të shtyhet për një datë të mëvonshme jo më te largët se dy muaj nga data e thirrjes së parë. Ajo merr vendim me një shumicë votash prej ¾ që u përkasin aksionarëve te pranishëm ose të përfaqësuar.

16.3. Kuvendi i zakonshëm merr vendime të vlefshme në mbledhjen e parë, vetëm nëse aksionarët e pranishëm ose të përfaqësuar zotërojnë ¼ e aksioneve me të drejtë vote. Në rast se kjo mbledhje nuk realizohet, në të dytën nuk kërkohet asnjë lloj kuorumi.

16.4. Kuvendi i zakonshëm merr vendim me shumicën e votave që zotërojnë aksionarët e pranishëm ose të përfaqësuar.

**Neni 15**

**E drejta për të u njohur me dokumente**

Drejtori duhet të paktën 8 ditë para ditës së caktimit të mbledhjes së Kuvendit të iu dërgojë dokumentet e nevojshme aksionerve për tu njohur dhe për të dhënë një gjykim të plotë, mbi administrimin dhe ecurinë e punëve të shoqërisë në fund të vitit, raportet mbi aktivitetin e shoqërisë, raportin e ekspertit te kontabilitetit, raportin e Këshillit mbikëqyrës, të gjitha projekt vendimet dhe konkluzionet si dhe të gjitha dokumentet tjera të parapara me” Ligjin për Shoqëritë Tregtare”.

**Neni 16**

**NËPUNËSIT E SHOQËRISË**

18.1. Nëpunësit e Shoqërisë zgjedhen nga Drejtori.Shoqëria nuk mund të ketë më pakë se dy nëpunës.

18.2.Kompetencat e nëpunësve parashihen me aktet normative të Shoqërisë si dhe në marrëveshje me Drejtorin sipas dispozitave te Ligjit për Shoqërite Tregtare dhe ligjeve tjera relevante.

**Neni 17**

**DREJTORI**

19.1. **Drejtor i Shoqërisë** emrohet :”Emri Mbiemri- Vendbanimi” i cili do të ushtroi funksionet e tij/saj nën kontrollin e Kuvendit të aksionarëve.

19.2. Drejtori mund të shkarkohet për shkaqe të cenimit të ligjit nga Kuvendi i aksionerëve. Si shkaqe të cenimit të ligjit konsiderohen veçanërisht një faj i rëndë i Drejtorit ,pa aftësia e tij në kryerjen korekte të funkcioneve ose kur Kuvendi humb besimin tek ai.

**Neni 18**

**Kompetencat dhe kufizimet**

20.1Drejtori ka këto kompetenca:

* të paraqitet,përfaqëson dhe nënshkruan për shoqërinë,
* të ekzekutoi Vendimet e Kuvendit,
* të udhëheq afarizmin e shoqërisë,
* të organizon dhe udhëheq me procesin e punës,
* përgatit pasqyrat vjetore te kontabilitetit dhe raportet mbi afarizmin,
* propozon Vendimet të cilat i nxjerr Kuvendi,
* propozon organizimin e brendshëm të shoqërisë,
* i pranon në punë dhe iu shkëput Kontratën e punës punëmarrësve,
* vendos mbi sistemimin e punëmarrësve në vende pune,
* kujdeset për ligjshmerine e punës në shoqëri,
* vendos mbi procedurat disiplinore të të punësuarve,
* kryen edhe punë të tjera në harmoni me ligjin,Statutin dhe Vendimet e Kuvendit.

20.2. Drejtori si përfaqësues i shoqërisë është i autorizuar të lidhe Kontrata dhe kryej të gjitha veprimet tjera juridike pa kurrfarë kufizimesh.

**Neni 19**

**Përfaqësimi**

Nga ana ligjore ,Shoqëria përfaqësohet nga drejtori.

**Neni 20**

**NDARJA ,BASHKIMI DHE LIKUIDIMI I SHOQËRISË**

Shoqëria mund të ndahet,bashkohet,likuidohet ose transformohet në një formë tjetër,përpara afatit të përcaktuar,me vendim të mbledhjes së jashtëzakonshme të aksionerve,në përputhje me parashikimet e “Ligjit për shoqëritë tregtare”.

**Neni 21**

### DISPOZITAT PËRFUNDIMTARE

24.1. Ky Statut hyn në fuqi ditën që e aprovojnë Themeluesit e Shoqërisë.

24.2. Ndryshimet dhe plotësimet e këtij Statuti bëhen sipas procedurës së njejtë si është aprovuar.

24.3. Për të gjitha qështjet që nuk janë përcaktuar me këtë Statut do të aplikohen dispozitat e Ligjit për Shoqëritë Tregtare.

**Data:**\_\_\_\_\_\_\_\_\_\_\_\_\_\_\_\_

**Vend**i: \_\_\_\_\_\_\_\_\_\_\_\_\_\_\_

 **Themeluesit :**

 **1**.EmriMbiemri \_\_\_\_\_\_\_\_\_\_\_\_\_\_\_\_\_\_\_\_

 **2**.Emri Mbiemri \_\_\_\_\_\_\_\_\_\_\_\_\_\_\_\_\_\_

 **Shënim:** Pas hedhjes së të dhënave fshini shënimet tekst të dhëna në të kuqe.